Komission asetus (EY) N:o 2522/97, annettu 16 päivänä joulukuuta 1997, tomaattien laatuvaatimuksista annetun asetuksen (ETY) N:o 778/83 muuttamisesta



Virallinen lehti nro L 346 , 17/12/1997 s. 0044 - 0045



KOMISSION ASETUS (EY) N:o 2522/97, annettu 16 päivänä joulukuuta 1997, tomaattien laatuvaatimuksista annetun asetuksen (ETY) N:o 778/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 2 artiklan 2 kohdan, sekä katsoo, että tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 10 päivänä lokakuuta 1995 annetussa komission asetuksessa (EY) N:o 2448/95 (2) vahvistetaan uudet CN-koodit; tämän vuoksi on syytä ajantasaistaa tomaattien laatuvaatimuksista annetussa asetuksessa (ETY) N:o 778/93 (3), sellaisena kuin se on viimeksi muutettuna asetuksella (EY) N:o 888/97 (4), määritelty tomaattien kuvaus, asetuksesta (ETY) N:o 778/83 poikkeamisesta varressa kiinni olevien tomaattien osalta 26 päivänä huhtikuuta 1994 annetussa komission asetuksessa (EY) N:o 918/94 (5), sellaisena kuin se on viimeksi muutettuna asetuksella (EY) N:o 2250/96 (6), säädetään, että ekstra- ja I-luokan terttutomaatteja voidaan pitää kaupan kokeilukauden ajan; näiden tomaattien kaupasta on tullut taloudellisesti merkittävää; yksinkertaistamisen vuoksi nämä säännökset on lisättävä lopullisesti asetukseen (ETY) N:o 778/83; käytännön sekä Yhdistyneiden Kansakuntien Euroopan talouskomission helposti pilaantuvien tuotteiden laadun kehittämistä standardoivan työryhmän suositusten huomioon ottamiseksi on lisäksi syytä sallia näiden tomaattien kaupan pitäminen II-luokassa; näin ollen on kumottava asetus (EY) N:o 918/94, tomaattikaupan helpottamiseksi olisi täydennettävä kokolajittelua ja merkintöjä koskevia yhteisön laatuvaatimuksia Yhdistyneiden Kansakuntien Euroopan talouskomission suosittelemien kansainvälisten laatuvaatimusten mukaisesti, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 778/83 seuraavasti: 1. Korvataan 1 artiklan ensimmäinen alakohta seuraavasti: "CN-koodiin 0702 00 00 kuuluvien tomaattien kaupan pitämisen vaatimukset ovat liitteessä." 2. Muutetaan liite seuraavasti: a) Korvataan I osastossa "Tuotteen määritelmä" toinen virke seuraavasti: "Tomaateissa erotetaan niiden muodon tai kauppakunnostuksen perusteella kolme tyyppiä terttutomaatit mukaan lukien:" b) Lisätään II osaston "Laatua koskevat määräykset" A kohtaan alakohta ensimmäisen ja toisen alakohdan väliin seuraavasti: "Varressa kiinni olevien tomaattien ("terttutomaattien") varsien on oltava tuoreita, terveitä, puhtaita, kokonaan vailla lehtiä tai näkyviä vieraita aineita." c) Korvataan III osaston "Kokolajittelua koskevat määräykset" - toinen virke seuraavasti: "Jäljempänä olevat määräykset eivät koske kirsikkatomaatteja eivätkä cocktail-tomaatteja." - B kohtaan "Kokolajitteluasteikko" seuraava virke lisätään: "Tätä kokolajitteluasteikkoa ei sovelleta kirsikkatomaatteihin eikä varressa kiinni oleviin kirsikkatomaatteihin ("terttukirsikkatomaatit")." d) Korvataan VI osastossa "Merkitsemistä koskevat määräykset" ensimmäinen luetelmakohta seuraavasti: "- "Tomaatteja" tai "terttutomaatteja" ja tyyppi, jos sisältö ei ole näkyvissä; nämä merkinnät on aina tehtävä kirsikkatomaateista ja terttukirsikkatomaateista, jotka:" 2 artikla Kumotaan asetus (EY) N:o 918/94. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1997. Komission puolesta Franz FISCHLER Komission jäsen (1) EYVL L 297, 21.11.1996, s. 1 (2) EYVL L 259, 30.10.1995, s. 1 (3) EYVL L 86, 31.3.1983, s. 14 (4) EYVL L 126, 17.5.1997, s. 11 (5) EYVL L 106, 27.4.1994, s. 5 (6) EYVL L 302, 26.11.1996, s. 16